Mencuri Raden Saleh

Mencuri Raden Saleh ialah sebuah filem aksi rompakan jenayah 2022 arahan Angga Dwimas Sasongko dan ditulis oleh Angga sendiri dan Husein M. Atmodjo. Filem ini menampilkan pelakon muda yang berbakat, terdiri daripada Iqbaal Ramadhan, Angga Yunanda, Rachel Amanda, Umay Shahab, Aghniny Haque dan Ari Irham. Filem ini mengisahkan tentang kumpulan yang merancang rompakan lukisan Penangkapan Pangeran Diponegoro oleh artis Indonesia Raden Saleh.

Filem ini ditayangkan di pawagam Indonesia pada 25 Ogos 2022 manakala di Malaysia, filem ini ditayangkan pada 22 September 2022 edaran Astro Shaw. Rata-rata filem ini mendapat pujian kerana mengubah stigma sinema Indonesia serta memberi nafas baharu pelakon-pelakon muda yang berbakat kerana sanggup mengambil risiko besar.

 Pelakon 

 Produski 
Idea Mencuri Raden Saleh tercetus oleh Angga, Ketua Pegawai Eksekutif Visinema selepas minatnya terhadap lukisan dan karya pelukis Indonesia Raden Saleh. Filem itu pertama kali diumumkan semasa sidang media maya Visinema Pictures pada 18 November 2020, bersama-sama dengan projek-projek yang seterusnya.

Pada Jun 2021, Ramadhan, Yunanda, Haque, Amanda, Shahab dan Irham diumumkan untuk membintangi filem ini. Pada Mei 2022, Visinema Pictures mendedahkan teaser pertama filem itu.

Penggambaran bermula pada 23 Oktober 2021 di Jakarta, Surabaya, Malang dan Pasuruan.

Pada 2022, hasil kerjasama Astro Shaw dan Visenema menyaksikan Astro Shaw sebagai penerbit bersama filem ini dalam satu kerjasama penghasilan filem antarabangsa.

 Pengeluaran 
Mencuri Raden Saleh telah ditayangkan di pawagam Indonesia pada 25 Ogos 2022. Filem ini turut ditayangkan di Malaysia pada 22 September 2022 dengan Astro Shaw sebagai pengedar rasmi.

Filem itu memperoleh 2.3 juta tontonan semasa tayangan pawagam dan ia menjadi filem Indonesia ketujuh tertinggi pada 2022 setakat 27 Oktober.

 Reaksi 
Di Malaysia, filem ini mendapat pujian positif dari segi risiko yang diambil oleh pengarah serta mengubah stigma sinema Indonesia. Padin menulis untuk Xtra mengatakan hanya dua patah perkataan setelah keluar dari pawagam. Beliau juga memuji putar belit yang dihidangkan dalam filem ini menyebabkan penonton mudah 'tertipu' dengan penceritaan filem ini. Beliau memberikan rating sebanyak 4.5/5 bintang.

Getaran pula memberikan rating sebanyak 4 Getar kerana filem ini mampu memberikan banyak pengajaran terhadap penonton. Wafa Aula menulis,

 Rujukan 

 Pautan luar 



Kategori:Filem 2022
Kategori:Filem Indonesia tahun 2022
Kategori:Filem jenayah
Kategori:Filem aksi 2020-an
Kategori:Filem aksi
Kategori:Filem bahasa Indonesia
Kategori:Filem terbitan Astro Shaw